A to pjyknie!
Jak jo chodziol do szkoly, to na tabletach roznosiyli tran, kery my musieli pic, coby byc silnymi...Polokami malymi... Na biksach s tym tranym stolo ...UNRRA ...Made in USA...Handle with care!... - bestosz nom tyn tran tak niy smakowol, bo bol ot wroga klasowego - jak godala pani ot polckigo (made in Podkrakow).
No ale teroski czas goni do przodu - bestosz zeszyty som jusz dobre ino na makulatura (modziki to nawet niy wiedzom, co to jest).
Teroski dziecka bydom klimprac we szkole po tablecie - gramatyka i ortografia im niy bydzie poczebno, bo tablet som poprawi - a we mozgach bydzie bestosz wjyncy miejsca na gry komputerowe, grane na lekcji.
Choc fto wjy.
Pamjyntocie jak we firmach bola rewolucjo bespapiorowy administracji i biurokracji? Wszyjstko bydzie w komputerze - niy cza szrankow na segregatory - bo zodnych papiorkow niy bydzie cza wpinac!
No ale - pomyslol szef - kaj byda rombol moj sztympel?.... No to zrobta tam jedno kopie, no bo wjyta - jak by co, to zawsze mamy podkladke...
I bes tosz juzajs momy polne skoroszytow szranki we biurach.
Dziecka tego niy poczebujom - ale jak im sie dysk zapolni grami, to zmazajom pora lekcji - i juzajs bydzie szlo normalnie grac.
Pozdrowiom!
A tak na boku: Coby bolo wiadomo, fto szponzoruje artykul, to na jednym tablecie, to napis wylazi nawet za obrys monitora!
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn